90. ΑΠΟΦΑΣΗ ΔΙΟΙΚΗΤΟΥ ΤΗΣ ΤΡΑΠΕΖΗΣ ΤΗΣ ΕΛΛΑΔΟΣ Αριθ. 33436/191 της 20 Μαρτ./3  Απρ.1980 (ΦΕΚ Β΄ 346) Περί εξουσιοδοτήσεως της Αγροτικής Τραπέζης Ελλάδος για διενέργειαν πράξεων επί συναλλάγματος. Έχοντας υπόψη: 1.Τη διάταξη της παρ. 2 του άρθρ. 2 του Νόμ. 5422/1932 «περί αναστολής της υποχρεώσεως της Τραπέζης της Ελλάδος προς εξαργύρωσιν των Τραπεζικών γραμματίων αυτής και περί ρυθμίσεως της αγοράς και πωλήσεως συναλλάγματος» σε συνδυασμό με το άρθρ. 5 του Α.Ν. 362/1945 «περί νομισματικής διαρρυθμίσεως» και το Ν.Δ. 2415/1953 «περί αναπροσαρμογής της αξίας της δραχμής εις ξένον συνάλλαγμα». 2.Τη σύμφωνη γνώμη της Υποεπιτροπής Πιστώσεων της Νομισματικής Επιτροπής (Συνεδρίαση 225/13.11.79) όπως η Αγροτική Τράπεζα της Ελλάδος περιληφθεί στις εξουσιοδοτημένες Τράπεζες, για τη διενέργεια πράξεων επί συναλλάγματος για λογ/σμό της Τραπέζης Ελλάδος. 3.Την από 8 Ιαν. 1980 επιστολή του Διοικητή της Τραπέζης της Ελλάδος, με την οποία προτείνεται η έγκριση της κατά τ’ ανωτέρω εξουσιοδοτήσεως, αποφασίζουμε: Εγκρίνουμε, όπως η Αγροτική Τράπεζα της Ελλάδος περιληφθεί στις εξουσιοδοτημένες Τράπεζες, για τη διενέργεια πράξεων επί συναλλάγματος για λογ/σμό της Τραπέζης της Ελλάδος σύμφωνα με το περιεχόμενο της 225/13.11.79 αποφάσεως της Υποεπιτροπής Πιστώσεων της Νομισματικής Επιτροπής. (Μετά τη σελ.212,36) Σελ. 212,37 Αγροτική Τράπεζα 12.Θ.ζ.90 12.Θ.ζ.90 Αγροτική Τράπεζα 